User:Subham.kp84

भैरव सिंह (Bhairav Singh)

Organisation : Rashtriya Swayamsewak Sangh

Education : MBA

Age : 29 Years

Father : Late Saroj Singh alias Upendra Singh

Mother : Rani Devi

Siblings : Sheetal Singh (Sister), Ganga Singh (Sister), Shivam Singh (Brother)

भैरव सिंह (Bhairav Singh) राँची (झारखंड) के प्रसिद्ध युवा हिन्दू नेता और सामाजिक कार्यकर्ता हैं। वह राष्ट्रीय स्वयंसेवक संघ के राँची विभाग (राँची, खूँटी व रामगढ़ जिले शामिल) के महाविद्यालयीन विद्यार्थी प्रमुख हैं।

राँची और आस-पास के जिलों में हिन्दू समाज से जुड़े मुद्दों पर सक्रियता और सफलता के कारण लोग इन्हें हिन्दू हृदय सम्राट के रूप में सम्मान देते हैं। बड़े-छोटे सब उन्हें भैरव जी बुलाते हैं। समाज के सभी वर्गों में इनकी पकड़ है। दलित समाज के लोग तो इन्हें अपने बेटे की तरह मानते हैं।

भैरव सिंह के कारण ही राँची के मुस्लिम बहुल क्षेत्रों में हिन्दू भयरहित रहते हैं क्योंकि कोई भी संकट आने पर एक कॉल की दूरी पर वह उपलब्ध रहते हैं। 29 वर्षीय भैरव सिंह को जो सम्मान और लोकप्रियता हासिल है वह क्षेत्र के बड़े-बड़े नेताओं को भी नहीं है। भैरव सिंह के एक आह्वान पर हजारों युवा सड़क पर उतर आते हैं।

प्रारंभिक जीवन

भैरव सिंह का जन्म राँची में 5 मई 1990 को एक सामान्य शैक्षणिक और आर्थिक स्तर वाले परिवार में हुआ। इनका पैतृक स्थान देवघर है। लेक रोड, राँची में उनके मामा राम सिंह का घर है। भैरव बचपन से यहीं रहते हैं।

उनके पिता सरोज सिंह उर्फ उपेंद्र सिंह एक सरकारी संस्थान में नौकरी करते थे और छुट्टियों के दिन राँची के फिरायालाल चौक पर बाला-कंगन बेचते थे। भैरव अपने पिता के इस व्यवसाय में पूरा सहयोग करते थे। यद्यपि माँ रानी देवी अपने पति से इस बात को लेकर नाराज रहतीं कि उनके पति बेटे को फूटपाथ पर सामान बेचने को बाध्य कर रहे हैं, पर पिता-पुत्र का इस का में खूब मन लगता था। राँची के अलावा देवघर में भी रेलवे स्टेशन के पास उपेंद्र सिंह की एक दुकान थी जिसमें प्रसाद, खिलौने, चूड़ी-कंगन आदि बेचा करते थे। छुट्टियों के समय भैरव वहाँ भी जाकर सहयोग करते थे।

सामाजिक-धार्मिक जीवन

घर में धार्मिक वातावरण है। मामा राम सिंह भी राँची के विख्यात हिन्दू नेता हैं। इसका प्रभाव रहा कि भैरव सिंह को बचपन से ही भजन-कीर्तन, धार्मिक पुस्तकों के अध्ययन व सामाजिक कार्यों में विशेष रुचि है। मंदिरों में भजन-कीर्तन के  माध्यम से ही इनका संपर्क राष्ट्रीय स्वयंसेवक संघ के कार्यकर्ता कन्हैया जी से हुआ। उस समय वह आठवीं कक्षा के विद्यार्थी थे। वह जयपाल सिंह स्टेडियम में लगनी वाली शिवाजी प्रभात शाखा से जुड़े।

संघ का स्वयंसेवक बनने के बाद भैरव के मन में राष्ट्रप्रेम और राष्ट्रसेवा की भावना प्रबल हुई। वह समाज के अन्य सेवा कार्यों में भी भाग लेने लगे। उसी क्रम में हिन्दपीढ़ी के इंद्रपुरी स्कूल में शाखा लगाना प्रारंभ किया। सैकड़ों की संख्या में स्वयंसेवक उस शाखा से जुड़े। इस कारण वे कुछ असामाजिक तत्वों की कुदृष्टि में भी आ गए और कई प्रकार की कठिनाइयाँ झेलीं।

दसवीं कक्षा पास करने के बाद ही भैरव ने हिन्दू समाज को संगठित करने का अभियान प्रारंभ किया। वह राँची के गली-मुहल्लों में लोगों से संपर्क करते और उनकी साप्ताहिक बैठकें लेते। इससे हजारों युवाओं से उनका संपर्क और मित्रता हुई। उन्हें लगने लगा कि उनका जन्म हिन्दू समाज के संगठन के लिए ही हुआ है। वे पढ़ाई के साथ-साथ तन-मन-धन से इस कार्य में जुट गए।

शिक्षा

भैरव की प्रारंभिक शिक्षा राँची के ही विभिन्न स्कूलों में हुई। चंचल स्वभाव के कारण शिक्षक उन्हें स्कूल से निकाल दिया करते थे। प्रारंभ जी एंड एच स्कूल से हुआ जहाँ से निकाले जाने पर गुरु नानक हायर सेकेंडरी स्कूल में नामांकन हुआ। यहाँ भी केवल छह महीने रहे। अंततः योगदा सत्संग स्कूल से दसवीं की परीक्षा उत्तीर्ण की। उसके बाद मारवाड़ी कॉलेज से इंटर, ग्रेजुएशन और एमबीए किया।

परिवार

भैरव के 12वीं की परीक्षा उत्तीर्ण होने के कुछ समय पश्चात उनके पिता सरोज सिंह उर्फ उपेंद्र सिंह का निधन हो गया। घर का बड़ा बेटा होने के कारण सारी दायित्व भैरव पर आ गया। उन्होंने पार्ट टाइम व्यवसाय प्रारंभ किया और घर संभाल लिया। भैरव सिंह के परिवार में माँ रानी देवी व तीन और भाई-बहन हैं। एमबीए करने के बाद जेट एयरवेज में चयन भी हुआ था पर नौकरी में रुचि नहीं होने के कारण वह उसमें नहीं गए और व्यवसाय में ही बने रहे।

आंदोलन और सफलताएँ

अमरनाथ श्राइन बोर्ड यात्रा आंदोलन, रामसेतु आंदोलन, तारा शाहदेव लव-जिहाद प्रकरण जैसे दर्जनों आंदोलनों में राँची में नेतृत्व स्तर की भूमिका भैरव सिंह ने निभाई है। भ्रष्टाचार के विरोध में आंदोलन के तहत जब अन्ना हजारे ने अनशन किया था तो झारखंड में मात्र तीन लोगों ने छह दिन अनशन किया था जिनमें एक भैरव सिंह थे।

बजरंग दल के एक जुलूस पर मुसलमानों ने हमला कर जब हिन्दू समाज का मनोबल तोड़ने की कोशिश की, समाज बहुत भयभीत महसूस करने लगा तो भैरव सिंह के नेतृत्व में हिन्दू साम्राज्य दिनोत्सव के अवसर पर एक विशाल कार्यक्रम का आयोजन हुआ। 10 हजार युवा राँची की सड़कों पर भगवा ध्वज के साथ उतरे, जिससे हिन्दुओं का भय दूर हुआ। कार्यक्रम की चर्चा प्रदेश भर में होती रही।

हिंदू समाज के मुद्दों पर सक्रियता के कारण ऐसे केस में भी भैरव सिंह का नाम जोड़ा जाने लगा जिनमें उनकी कोई भूमिका नहीं थी। एक केस में 2018 में उन्हें कुछ माह जेल में गुजारने पड़े। जेल यात्रा के दौरान उन्होंने अंदर के वातावरण में सकारात्मकता भर दी। वह कैदियों को योग सिखाने लगे। एक इसाई कैदी ने भैरव से प्रभावित होकर सरना धर्म में घर वापसी तक कर ली। जेल से लौटने के बाद भैरव सिंह की सक्रियता और सामाजिक प्रभाव का विस्तार बहुत अधिक हो गया। असामाजिक तत्वों की धमकियाँ मिलती रहीं पर इन्होंने ध्यान नहीं दिया। वे लगातार युवाओं को संगठित करने में जुटे हैं। वृक्षारोपण, स्वच्छता, गरीब कन्याओं का विवाह आदि विभिन्न प्रकार के सामाजिक कार्यों में सक्रिय भागीदारी निभाते हैं।

राँची के इस्लाम नगर में अवैध रूप से बसे मुसलमानों को हटाकर जब सरकार ने उन्हें हिन्दू बहुल रातू रोड क्षेत्र में बसाना चाहा तो भैरव सिंह ने आंदोलन करके क्षेत्र की डेमोग्राफी बदलने से रोका। सरकार द्वारा बनाए गए घरों में हिन्दुओं को बसाने में सफलता भी मिली।

भैरव सिंह ने 2012 में एमबीए की पढ़ाई के दौरान युवाओं में राष्ट्रीय चेतना जागृत करने के लिए प्रतिवर्ष 23 मार्च 1931 के शहीदों की स्मृति में मैराथन दौड़ का आयोजन प्रारंभ किया जिसमें हजारों की संख्या में युवा विद्यार्थी सम्मिलित हुए। इसके बाद ग्रामीण क्षेत्रों में भी सामाजिक कार्यक्रमों में भैरव को आमंत्रित किया जाने लगा और संपर्क का विस्तार होता गया।

पूरे भारतवर्ष में सड़क जाम कर नमाज पढ़ने की प्रवृत्ति का प्रतिकार भैरव सिंह ने राँची में बड़े ही सकारात्मक तरीके से किया। उनके नेतृत्व में हिन्दू युवाओं ने यहाँ सड़क जाम कर हनुमान चालीसा का पाठ प्रारंभ किया। इसका प्रभाव हुआ कि एकरा मस्जिद कमेटी ने निर्णय लिया कि अब सड़क जाम कर नमाज नहीं पढ़ी जाएगी।

विरोध-प्रदर्शन के नाम पर राँची में जब मुस्लिम समुदाय के लोगों ने दो हिन्दू युवकों विवेक श्रीवास्तव और दीपक पर जानलेवा हमला किया तो उनकी सहायता के लिए भैरव सिंह आगे आए। उन्होंने हजारों युवाओं के साथ मिलकर समाज से सहायता राशि इकट्ठा की और दोनों पीड़ित युवकों को दिया।